กันต์ พิมานทิพย์

พลอากาศเอก กันต์ พิมานทิพย์ เป็นอดีตผู้บัญชาการทหารอากาศ คนที่ 13 และรองผู้บัญชาการทหารสูงสุด “บิ๊กกันต์” เป็นนักเรียนนายเรืออากาศรุ่นที่ 1 เป็นนักบินขับไล่ด้วยเรื่องไอพ่นรุ่นแรกของกองทัพอากาศ F-86F และมีเกียรติประวัติดีเด่นคนหนึ่งของกองทัพอากาศ ทำการบินและการบินรบมากกว่า 2,900 ชั่วโมง เป็นหนึ่งใน ตำนานนักรบนิรนาม กองพล 333 (Unknown Warrior 333) เป็นกองกำลังผสมต่างชาติของทหารและพลเมือง เพื่อเฝ้าระวังพื้นที่ระวังป้องกันภายนอกประเทศ

 ประวัติ 
พล.อ.อ. กันต์ หรือที่นักข่าวสายทหารมักจะเรียกว่า บิ๊กกันต์ เกิดเมื่อวันที่ 28 เมษายน พ.ศ. 2476 สมรสกับคุณหญิงจิตรวดี พิมานทิพย์  

พล.อ.อ. กันต์ จบการศึกษาจากจาก โรงเรียนอัสสัมชัญ (AC14867) หลังจากนั้นได้เข้าศึกษาต่อที่ โรงเรียนนายเรืออากาศ รุ่น 1 รุ่นเดียวกับ พล.อ.อ. เกษตร โรจนนิล อดีตผู้บัญชาการทหารอากาศและอดีตผู้บัญชาการทหารสูงสุด

 รับราชการ 
พล.อ.อ. กันต์ ได้รับพระราชทานยศ "เรืออากาศตรี" และเริ่มรับราชการเมื่อปี 2501 กระทั่งวันที่ 1 ตุลาคม พ.ศ. 2525 ขณะมียศเป็น "นาวาอากาศเอก" ได้รับโปรดเกล้าให้ดำรงตำแหน่งเจ้ากรมข่าวทหารอากาศ ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 99 ตอน 161 ง พิเศษ หน้า 1 29 ตุลาคม พ.ศ. 2525  พร้อมกับรับพระราชทานยศ "พลอากาศตรี" ประกาศสำนักนายกรัฐมนตรี เรื่อง พระราชทานยศทหาร ราชกิจจานุเบกษา เล่ม 99 ตอน 173 ง พิเศษ หน้า 1 19 พฤศจิกายน พ.ศ. 2525  

ต่อมาในวันที่ 1 ตุลาคม 2530 พล.อ.อ. กันต์ ขณะมียศเป็น "พลอากาศโท" และดำรงตำแหน่งผู้บัญชาการกรมอากาศโยธินได้รับโปรดเกล้าฯ ให้ดำรงตำแหน่งเสนาธิการทหารอากาศสืบต่อจาก พล.อ.อ. เกษตร โรจนนิล ที่ขยับขึ้นไปดำรงตำแหน่งรองผู้บัญชาการทหารอากาศ ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 104 ตอน 188 ง พิเศษ หน้า 1 18 กันยายน พ.ศ. 2530  พร้อมกับรับพระราชทานยศ"พลอากาศเอก"ประกาศสำนักนายกรัฐมนตรี เรื่อง พระราชทานยศทหาร  ราชกิจจานุเบกษา เล่ม 104 ตอน 207 ง พิเศษ หน้า 5 16 ตุลาคม พ.ศ. 2530

ต่อมาในวันที่ 1 ตุลาคม พ.ศ. 2531 พล.อ.อ. กันต์ ได้รับโปรดเกล้าฯ แต่งตั้งให้ดำรงตำแหน่งรองผู้บัญชาการทหารอากาศ ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 105 ตอน 150 ง พิเศษ หน้า 1 14 กันยายน พ.ศ. 2531 

ในวันที่ 1 เมษายน พ.ศ. 2534 พล.อ.อ. กันต์ ได้รับโปรดเกล้าฯ ให้ดำรงตำแหน่งจเรทหารทั่วไปประกาศสำนักนายกรัฐมนตรี เรื่อง ให้นายทหารรับราชการ (จำนวน 427 ราย) ราชกิจจานุเบกษา เล่ม 108 ตอน 58 ง พิเศษ หน้า 4 28 มีนาคม พ.ศ. 2534  สืบต่อจาก พล.อ. สมคิด จงพยุหะ ที่ได้รับโปรดเกล้าฯ ให้ประจำสำนักงานปลัดกระทรวงกลาโหม

วันที่ 7 เมษายน พ.ศ. 2535 พล.อ.อ. กันต์ ได้รับโปรดเกล้าฯ ให้ดำรงตำแหน่งรองผู้บัญชาการทหารสูงสุดต่อจาก พล.อ.อ. วรนาถ อภิจารี ที่สลับไปดำรงตำแหน่งจเรทหารทั่วไป ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 109 ตอน 50 ง พิเศษ หน้า 1 15 เมษายน พ.ศ. 2535 

ในวันที่ 1 สิงหาคม พ.ศ. 2535 พล.อ.อ. กันต์ได้รับโปรดเกล้าฯ ให้ดำรงตำแหน่งผู้บัญชาการทหารอากาศ ต่อจาก พล.อ.อ. เกษตร โรจนนิล ที่ขยับไปดำรงตำแหน่งจเรทหารทั่วไป ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 109 ตอน 97 ง พิเศษ หน้า 1 1 สิงหาคม พ.ศ. 2535 

พระบาทสมเด็จพระเจ้าอยู่หัวฯ ขณะทรงพระเยาว์ ได้เสด็จเยี่ยมกองบิน 1 ด้วยความสนพระทัยในเรื่องการบิน ขณะนั้น พล.อ.อ.กันต์ ได้เป็นนักบินคนหนึ่งที่มีโอกาสได้สนองพระยุคลบาท

เนื่องในโอกาสพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรฯ ทรงพระเจริญพระชนมพรรษาครบ ๖๐ พรรษา พล.อ.อ.กันต์ ได้ร่วมกับ พล.อ.อ. ประพันธ์ ธูปะเตมีย์ และ พล.อ.อ.วรนาถ อภิจารี ดำเนินการสร้างพระมหาธาตุเจดีย์ "นภเมทนีดล" น้อมเกล้าฯ ถวายเป็นการเฉลิมพระเกียรติและถวายเป็นพระราชกุศล และเมื่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงฯ เจริญพระชนมพรรษาครบ ๖๐ พรรษา ท่านได้ร่วมกับข้าราชการกองทัพอากาศและประชาชนสร้างพระมหาธาตุเจดีย์ "นภพลภูมิสิริ" น้อมเกล้าฯ ถวายเป็นการเฉลิมพระเกียรติและถวายเป็นพระราชกุศล

ต่อมาในวันที่ 10 กุมภาพันธ์ พ.ศ. 2560 พล.อ.อ. กันต์ ได้รับประกาศจากกระทรวงกลาโหม เรื่อง ชมเชยการช่วยเหลือราชการทหาร เนื่องจากบริจาคเงินจำนวน 1 ล้านบาทให้แก่ โรงพยาบาลภูมิพลอดุลยเดช กรมแพทย์ทหารอากาศ ในการสร้างอาคารผู้ป่วยวัณโรคและสมทบ เข้ามูลนิธิโรงพยาบาลภูมิพลอดุลยเดช เมื่อวันที่ 11 มกราคม พ.ศ. 2560ประกาศกระทรวงกลาโหม เรื่อง ชมเชยการช่วยเหลือราชการทหารราชกิจจานุเบกษา เล่ม 134 ตอน 23 ง หน้า 12 23 มีนาคม พ.ศ. 2560 

 ถึงแก่อนิจกรรม 
พล.อ.อ. กันต์ ถึงแก่อนิจกรรมเมื่อวันที่ 18 ตุลาคม พ.ศ. 2562 เวลาประมาณ 07.00 น. ณ โรงพยาบาลภูมิพลอดุลยเดช กรมแพทย์ทหารอากาศแขวงคลองถนน เขตสายไหม กรุงเทพมหานคร สิริอายุ 86 ปีพล.อ.อ.กันต์ พิมานทิพย์ อดีต ผบ.ทอ. ถึงแก่อนิจกรรม ด้วย วัย 86 ปี มีพิธีพระราชทานเพลิงศพเมื่อวันที่ 19 มกราคม พ.ศ. 2563 ณ ฌาปนสถานกองทัพอากาศ วัดพระศรีมหาธาตุวรมหาวิหาร แขวง อนุสาวรีย์ เขตบางเขน กรุงเทพมหานคร

 เครื่องราชอิสริยาภรณ์ 
 เครื่องราชอิสริยาภรณ์ไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๕๗ ง ฉบับพิเศษ หน้า ๑, ๓ พฤษภาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๑ ง ฉบับพิเศษ หน้า ๑, ๓ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๓, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญรัตนาภรณ์ , เล่ม ๑๐๘ ตอนที่ ๑๖๖ ง ฉบับพิเศษ หน้า ๓, ๒๐ กันยายน ๒๕๓๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ , เล่ม ๘๔ ตอนที่ ๑๖ ง ฉบับพิเศษ หน้า ๑๔, ๑๕ กุมภาพันธ์ ๒๕๑๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๑๐๘ ตอนที่ ๖ ง ฉบับพิเศษ หน้า ๒, ๑๑ มกราคม ๒๕๓๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน , เล่ม ๘๙ ตอนที่ ๕๐ ง ฉบับพิเศษ หน้า ๓๖, ๒๙ มีนาคม ๒๕๑๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๘๕ ตอนที่ ๑๒๒ ง ฉบับพิเศษ หน้า ๑๐๕๑, ๓๑ ธันวาคม ๒๕๑๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี , เล่ม ๑๐๗ ตอนที่ ๒๐๔ ง ฉบับพิเศษ หน้า ๓๕, ๑๐ ตุลาคม ๒๕๓๓

 เหรียญสหประชาชาติ 

  :
 พ.ศ. 2510 – 80x80px เหรียญสหประชาชาติเกาหลี

 ต่างประเทศ 
  :
พ.ศ. 2527 – 80x80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 2ราชกิจจานุเบกษา, แจ้งความสำนักนายกรัฐมนตรี เรื่อง พระราชทานพระบรมราชานุญาตประดับเครื่องอิสริยาภรณ์ต่างประเทศ, เล่ม 102 ตอนที่ 60 ฉบับพิเศษ หน้า 13, 16 พฤษภาคม พ.ศ. 2528
 :
พ.ศ. 2536 – 80x80px เหรียญปิงกัต จาซา เกมิลัง (เท็นเทรา)SINGAPORE CHIEF OF DEFENCE FORCE MAJOR-GENERAL NG JUI PING (BACK TO CAMERA) CONGRATULATING COMMANDER-IN-CHIEF OF ROYAL THAI AIR FORCE, AIR CHIEF MARSHAL GUN PIMANTIP, WHO IS CONFERRED THE MERITORIOUS SERVICE MEDAL (MILITARY) AT A CEREMONY HELD AT MINISTRY OF DEFENCE, GOMBAK DRIVE
 :
พ.ศ. ไม่ปรากฏ – 80x80px ลีเจียนออฟออเนอร์ ชั้นชั้นโกมันดัน
 :
พ.ศ. ไม่ปรากฏ – 80x80px แอร์ เอาสแทนดิง ยูนิท

 อ้างอิง 



หมวดหมู่:ผู้บัญชาการทหารอากาศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:บุคคลในประวัติศาสตร์ไทย พ.ศ. 2516–2544
หมวดหมู่:เหรียญสหประชาชาติ
หมวดหมู่:พลอากาศเอกชาวไทย
หมวดหมู่:พลอากาศโทชาวไทย
หมวดหมู่:พลอากาศเอกกองทัพอากาศไทย